Veronika Fitz

Veronika Fitz (* 28. Meaz 1936 z Minga) is a bayerische Voiksschauspuiarin.

 Lem 
Veronika Fitz is in Dießen am Ammersee aufgwochsn und kimmt vo da groußn Schauspuia-Famij Fitz. Se is de Tochta vom Hans Fitz und vo da Ilse Fitz, Schwesta vom Walter Fitz und Gerd Fitz, d Tant vo da Lisa Fitz und vom Michael Fitz. Oftmois werd foischaweis da 27. Meaz ois ia Geburtsdog ogebn.

Se sejm woa seit de 1950a Joar in an Haffa Fuim und Fernsehserien z segn, drunta Der Komödienstadel, Funkstreife Isar 12 mit Wilmut Borell und Karl Tischlinger, Königlich Bayerisches Amtsgericht mit Hans Baur und Georg Blädel, Der Millionenbauer (1979 und 1986/1987), Irgendwie und Sowieso, Der Bulle von Tölz und Tierarzt Dr. Engel. Ian groußn Duachbruch hods neman Helmut Fischer und da Ilse Neubauer in da Reih Die Hausmeisterin (1987-1992) ghobt.

Seit 2006 spuit se in da ZDF-Serie Forsthaus Falkenau, in dea wo voa ia scho ia Bruada Gerd und dem sei Suhn Michael z seng woan.

De Veronika Fitz woa mitm Schauspuia Willi Anders († 1971) vaheirat und hod mit eam a Tochta, Ariela Bogenberger.

 Fuimografie (Auswoi) 
 1956: Die Geierwally (1956)
 1958: Das Wirtshaus im Spessart
 1960: Das Spukschloss im Spessart
 1962: Funkstreife Isar 12
 1964: Alarm in den Bergen (Fernsehserie) Episode Der Umweg
 1964: Kommissar Freytag (Fernsehserie) Episode Dora tanzt - Richard hängt
 1967: Wenn Ludwig ins Manöver zieht
 1968–1972: Königlich Bayerisches Amtsgericht
 1968: Der nächste Herr, dieselbe Dame
 1972: Mensch ärgere dich nicht
 1975: Tatort - Das zweite Geständnis
 1976: Tatort -  Wohnheim Westendstraße
 1979–1987: Der Millionenbauer
 1983–1985: Unsere schönsten Jahre
 1986–1992: Die Hausmeisterin
 1993: Der Komödienstadel
 1993–1996: Ein Bayer auf Rügen
 1997–2002: Tierarzt Dr. Engel
 2003: Annas Heimkehr
 2007–2013: Forsthaus Falkenau
 2008: Das Geheimnis des Königssees (Nebenrolle)
 2010: In aller Stille

 Auszeichnunga 
 1990 – Adolf-Grimme-Preis fia Die Hausmeisterin zamm midm Helmut Fischer und da Cornelia Zaglmann-Willinger (Autorin)
 1996 – Bayerischer Poetentaler

 Im Netz 


Kategorie:Person (München)
Kategorie:Schauspieler
Kategorie:Bayer
Kategorie:Geboren 1936
Kategorie:Frau